Societatea Părinților Informați

Cum identificăm alergii sau intoleranțe alimentare la copii?
2021-02-26 17:00 - 19:00 UTC | Online
Odată cu procesul de industrializare din ultimii 50 de ani a crescut numărul cazurilor de alergii și intoleranțe alimentare. Ele sunt mai frecvente la copii comparativ cu adulții. Astfel, între 4% și 7% dintre copiii preșcolari au alergii alimentare, iar gravitatea simptomelor variază de la urticarie la șoc anafilactic.
Participă și tu la webinar dacă ai un copil cu alergii sau intoleranțe alimentare, ori suspectezi că ar putea avea astfel de probleme.
Ne dorim să creăm un dialog între medici de top și părinți. De aceea, am pregătit un concept nou de evenimente digitale, în care am invitat 3 medici specialisti, care vor prezenta informație medicală de calitate, pe înțeles și pe îndelete.
Ne propunem să oferim educație pentru sănătate, de aceea îi avem alături pe cei mai buni medici ai României.

Ce este și cum poți preveni infecția cu HPV?
2021-03-05 00:00
Știai că infecția cu HPV (Human papillomavirus) poate provoca nu mai puțin de 4 tipuri de cancer? Iar în privința cancerului de col uterin este responsabilă de peste 90% din cazuri.
Din păcate, infecția cu HPV nu poate fi tratată dar există soluții pentru prevenirea ei. Iar acestea se aplică încă din copilărie.
Înscrie-te la webinar și află mai multe despre cum poți preveni infecția cu HPV!
Planul European privind Lupta cu Cancerul
Comisia Europeană a lansat Planul European privind Lupta cu Cancerul – o prioritate majoră în domeniul sănătății a Comisiei von der Leyen și un pilon-cheie al Uniunii Europene a Sănătății. Având ca punct de plecare noile tehnologii, cercetarea și inovarea, Planul privind Lupta cu Cancerul stabilește o nouă abordare a UE în ceea ce privește prevenirea și tratamentul cancerului. Acesta va aborda întregul parcurs al bolii, de la prevenție la calitatea vieții pacienților cu cancer și a supraviețuitorilor, concentrându-se asupra acțiunilor în care UE poate aduce cea mai mare valoare.
Planul privind Lupta cu Cancerul este structurat în jurul a patru domenii-cheie de acțiune, cu 10 inițiative importante și acțiuni de sprijin multiple. Acesta va fi pus în aplicare utilizând întreaga gamă de instrumente de finanțare ale Comisiei, în valoare totală de 4 miliarde EUR fiind alocate pentru acțiuni de combatere a cancerului, inclusiv din programul EU4Health, Orizont Europa și programul Europa Digitală.
Prevenirea prin acțiuni care abordează factori de risc cheie, cum ar fi tutunul (cu scopul de a se asigura că mai puțin de 5% din populație utilizează tutun până în 2040), consumul nociv de alcool, poluarea mediului și substanțele periculoase. În plus, o campanie “HealthyLifestyle4All” va promova diete sănătoase și activitatea fizică. Pentru a preveni cancerele cauzate de infecția HPV, obiectivul Planului privind cancerul este de a vaccina cel puțin 90 % din populația țintă de fete a UE și de a crește semnificativ vaccinarea băieților până în 2030.

Cum să am o relație sănătoasă cu copilul meu?
2021-05-18 17:00 - 19:20 | Online
Vrei să fii un părinte model? Vrei să crești un copil fericit, sănătos și încrezător în forțele proprii? Secretul este să creezi o relație apropiată cu el. Să faci din conexiunea cu cel mic prioritatea ta ca părinte. Cum poți să faci acest lucru? Vino la webinarul „Cum să am o relație sănătoasă cu copilul meu” și află informații de calitate din cele mai bune surse.

Tabăra de familie 2021
2021-08-29 - 2021-09-04 | Pensiunea Resort David, Rucăr, Romania
Rezolvă cele 6 mari provocări cu care aproape toți părinții se confruntă
Tabăra noastră te ajută să rezolvi cele 6 mari provocări care te-au împiedicat în ultimul an să trăiești din plin bucuria de a fi părinte.

Îți sună familiar?

NAm adus în relația cu copilul meu teama și îndoiala pe care le-am resimțit în ultimul an

NMunca de acasă mă împiedică să petrec timp de calitate cu copilul meu

NNu am timp! Am prea multe de făcut: copil, familie, muncă. Nu se mai termină

NNu știu cum să mă joc cu copilul meu

NE dificil să fiu și educator și părinte pentru copilul meu

NSunt prea obosit și suprasolicitat

Dacă îți sună familiar, nu te îngrijora – nu ești singur. Să fii părinte este greu și obositor. Iar ultimul an a reprezentat un efort imens pentru minte și corp, ceea ce a adus părinții în prag de burnout. Scopul nostru este să te ajutăm să te relaxezi într-un resort de lux descoperind valorile copilăriei pentru a te putea reconecta cu copilul tău.

Vino alături de noi!

De ce să vii în tabără

Echipa noastră de traineri te va ajuta să-ți înțelegi mai bine copilul, să experimentezi alături de el și să descoperiți relația profundă și autentică dintre voi.



Înveți de la copilul tău cum să trăiești bucuria și să îl privești ca pe o minune.



Descoperi prin joc valorile copilăriei și te decuplezi de la grijile de zi cu zi.



Înveți să te joci cu propriul copil, îmbinând armonios rolul de părinte cu cel de educator.



Înveți de la copilul tău cum să trăiești bucuria și să îl privești ca pe o minune.



Descoperi prin joc valorile copilăriei și te decuplezi de la grijile de zi cu zi.



Înveți să te joci cu propriul copil, îmbinând armonios rolul de părinte cu cel de educator.

Ce alte opțiuni ai?

NAi putea să mergi în concediu, să te relaxezi o săptămână și apoi să te întorci la situația de dinainte

NAi putea să dai vina pe mediul exterior pentru că relația cu copilul tău are are de suferit

NAi putea să citești zeci de cărți și articole despre cum să te comporți cu copilul

NAi putea să nu faci nimic acum și asta să se reflecte în comportamentul copilului tău în perioada adolescenței

Deși probabil unele dintre ele ar putea să funcționeze pe termen scurt, niciuna nu te ajută să construiești o relație autentică, profundă și durabilă cu copilul tău.

Vino să te relaxezi și să te conectezi cu copilul tău!

Ce îți propunem noi?



Cazare de 4*



Meniu conceput de nutriționist



Activități interactive

Cazare de 4*
Vei petrece 7 zile într-o locație de lux, cu o arhitectură deosebită, unde eleganța și rafinamentul fac parte din peisaj. Pensiunea Resort David din Rucăr este locul unde te relaxezi și te bucuri de aer proaspăt, profitând de natură și de confort în același timp.
Camerele sunt spațioase și luminoase, în timp ce curtea generoasă ne permite să petrecem cât mai mult timp în aer liber.

Meniu conceput de nutriționist
Te vei bucura de preparate gătite cu pricepere din ingrediente și produse naturale din zona tradițională Rucăr. Restaurantul este deservit de o bucătărie utilată profesional și de personal calificat.
Meniul este alcătuit de un medic nutriționist și adaptat pentru copii, astfel încât să păstreze gustul autentic al bucatelor de odinioară fără arome, zahăr în exces sau aditivi alimentari.

Activități interactive
Tema sub care se va desfășura tabăra din acest an este „Copilul – parte din noi. Noi – parte din natură”. În acest context, vom avea numeroase activități atât separat, cât și copii-părinți.
Activități pentru părinți:

activități de câte 90 de minute cu psihologul Ana Maria Moagă în care vom experienția lucrul individual și în echipa familiei astfel încât să coborâm barierele raționale și să ne putem conecta profund cu copiii noștri
întâlniri cu invitați speciali (coach Lavinia Stan, pedagog Amelia Roman), care îți vor răspunde la întrebările care te frământă atât legat de motivația copiilor, cât și de școală și începutul școlii

Activități pentru copii:

jocuri în aer liber cu MC entertainer Adina Stan și dansatorul și coregraful Daniel Dobre
activități de conectare la natură cu toate simțurile
activități de dezvoltare emoțională, prin jocuri adresate gândirii concrete și intuitive
povești terapeutice din care să înțelegem valorile unei educații sănătoase

Activități comune copii-părinți

ateliere de conectare prin joc și joacă
excursie pentru explorarea zonei montane
seri petrecute împreună
foc de tabără
concurs de dans, parada tricourilor și petrecere de final de tabără

Click aici și descarcă programul 4 - 7 ani!

Click aici și descarcă programul 7 - 12 ani!

Îți vor fi alături în cele 7 zile

Ana Maria Moagă
Psiholog“Îndrăznește să te joci, îndrăznește să fii tu!”
Lucrez de peste 16 ani cu problematici privind copilul, adultul, familia, cuplul și grupul.
Am o formare în psihoterapia centrată pe persoană, lucrând ca psihoterapeut la SCPP Moagă și Asociații Psiho-Lifestyle Rogers I Ana, fiind fondatoarea programului experimental de dezvoltare personală și alfabetizare emoțională “Călătorie în lumea Emoțiilor”.
Eu și Tu construim o Relație. O construim prin joc și joacă, punând fiecare ceva din el, devenind o a treia Persoană. Aceasta nu este nici Eu, nici Tu – suntem Noi, Împreună.
Așa se întâmplă și în cazul familiei: Părintele și Copilul construiesc o Relație, fiecare aducând, unul din Lumea Adulților, celălalt din Lumea Copiilor, vești, povești, jocuri și mai ales nevoi.

Amelia Roman
Învățătoare
„Adevărul nu-l vedem decât cu sufletul. Esențialul scăpă privirii.”
Acestea sunt cuvintele micului prinț.
În sufletul meu stau bucuria, candoarea, inteligența și spontaneitatea a 5 generații de copii.
Eu….timișoreancă get-beget, mamă recunoscătoare, învățătoare mândră de 20 de ani, absolventă a Facultății de Jurnalism, fascinată de natură, cărți și, bineînțeles, de copii.
Gândirea copiilor concretă și intuitivă are nevoie de metode antrenante, de învățare prin joc și practică. Tot căutând rețeta perfectă am găsit metode potrivite în sistemele alternative: Waldorf, Montessori, Steb by step și Freinet. Împletirea lor face învățarea ușoară, dă un sens și o continuitate conținuturilor.
4 ani am lucrat pe terapii cu copiii nevăzători, în limbajul Braille, învățând de la ei că esențialul scapă privirii. Acesta este ADEVĂRUL.

Lavinia Stan
Coach pentru părinți, tineri și echipe
„Să facem din creșterea copiilor o bucurie!”
Am 46 de ani și sunt mama a 6 copii. De profesie coach, am abordat acest mod de lucru cu oamenii în companii dar și cu antreprenori.
Am creat cu soțul meu BLP, un program de grup coaching în care participanții capătă noi perspective despre ei înșiși și despre viața lor.
Am extins coachingul și către părinți, oferind suport tuturor celor care mi-au cerut ajutorul. Am lucrat cu mame, cu tați, cu adolescenți, am ținut ore de dezvoltare personală la clasa a VIII-a.
Experiența aceasta a condus la realizarea în cadrul emisiunii Școala din familie de la Trinitas a unei intervenții dedicate adolescenților și familiei în general, cu peste 30 de ediții. Din ceea ce lucrez, găsiți pe Facebook pagina Lavinia Stan.

Adina Stan
Actriță și MC entertainer
„Eu știu să zâmbesc și să molipsesc.”
Eu sunt Adina, actriță cu dorința arzătoare de a fi pe scenă dintotdeauna, cel puțin de când sunt conștientă de cine sunt și din clipa în care am înțeles care îmi este drumul.
Am intrat la UNATC la “Bibanu’ “, domn’ profesor Dem Rădulescu, care mi-a împământenit tot ceea ce intuiam și doream să ating. Frumusețea de a fi pe scenă și de a ști să dăruiesc. Întâlnirile au continuat – Olga Tudorache, Adrian Pintea, Sanda Manu, Mircea Albulescu, ei ne analizau, ne corectau, ne sfătuiau și ne-au dat tot ceea ce au avut mai bun.
Apoi televiziune, evenimente, întâlniri reușite, prietenoase, pline de lucruri înălțătoare. Am învățat de la cei mai buni. Am încă de învățat. Mi-aș dori să ajungem să învățăm unii de alții și să ne împărtășim tot ceea ce știm.

Daniel Dobre
Coregraf și dansator„Dansul este singura artă în care noi înșine suntem materia din care este realizată.” – Ted Shawn
Am practicat dans portiv de performanţă timp de 10 ani luând cel mai important premiu de vicecampion al României. Am avut nenumărate colaborări în televiziune lucrând în calitate de coregraf cu mulți artiști consacrați. Ultima colaborare a fost la “Dansez pentru tine”.
Eu cred că dansul este vital pentru corp și spirit. Este o evadare în normalitate. În dans, ca în viață, îți trebuie echilibru. Din toate punctele de vedere.
Pe lângă pasiunea pentru dans, am cochetat în paralel cu moda, descoperindu-mi această latură de a creea accesorii (brățări, genți, pandantive, coliere și mai nou costume de scenă şi ţinute de stradă.

Monica Sora
Mamă, profesor, antreprenor
„Fiecare copil pe care-l instruim este un om pe care-l câștigăm.” – Victor Hugo
Eu cred că instruirea nu trebuie privită simplist, doar ca bagaj de informații transmise.
Trebuie să pornim de la a învăța copilul să se descopere, să înțeleagă ce își dorește, ce îl face fericit, apoi să-i fim sprijin în a-l ajuta să dobândească toate cunoștințele academice și să își dezvolte competentele și abilitățile necesare pentru a ajunge la fericirea lui.
Acesta este rolul nostru de părinți și educatori. Iar ca părinți, mai avem un lucru de făcut, primul dintre toate: să înțelegem, să admitem cu tot sufletul nostru că vorbim de fericirea lui, a copilului, care are o formă diferită de cum arată fericirea noastră, dar are darul minunat de a o întregi pe aceasta din urmă.

Vino alături de noi și trăiește experiențe de neuitat!

Ce include

N6 nopți de cazare în cameră dublă

Ntoate mesele incluse

Nmeniu alcătuit de nutriționist și preparat din produse naturale

Nparcare gratuită la pensiune

Nactivități în aer liber

Nworkshopuri și ateliere pentru părinți

Nateliere pentru copii

Nactivități comune părinți-copii

Nexcursie montană

Ce nu include

Mtransportul până la pensiune

Rezervă-ți locul acum!

Inscriere Tabără
Inscriere Tabără

Nume și prenume părinte
*

Adresă email
*

Număr de telefon
*

Mențiuni

If you are human, leave this field blank.

Trimitere

Întrebări frecvente

Cum îmi rezerv locul în tabără?
Solicitarea se face completând formularul de înscriere de pe site sau sunând la telefon 0742.355.773. Locul va fi rezervat însă doar după achitarea unui avans de 30% din valoarea pachetului solicitat.

Cum și unde plătesc?
Există mai multe modalități de plată:
– prin transfer bancar
– cash în sediul agenției Ella Travel din str. Constantin Noica, nr.134, Sector 6, București
– cu tichete de vacanță online sau în sediul agenției Ella Travel

Pot plăti un avans și mai târziu diferența?
Da. Pentru rezervarea locului este necesară plata unui avans reprezentând 30% din valoarea totală a pachetului ales. Restul de 70% se va achita până la 5 iulie cel târziu.

Ce alte pachete sunt disponibile?
Dacă aveți doi sau mai mulți copii cu care vreți să veniți în tabără, costul pentru un copil este de 1600 lei. Acesta include cazare, masă și participare la toate activitățile taberei.
În cazul unei familii cu doi adulți, costul pentru cel de-al doilea adult care nu participă la programul educațional este de 1200 lei.
Pentru orice alte situații care nu le acoperă pe cele de mai sus vă rugăm să ne contactați la telefon 0742.355.773.

Se poate emite factură și pe persoană juridică?
Procedura standard este de a emite facturile fiscale pe persoană fizică. La cerere, se pot emite facturi și pe persoană juridică.

Ce se întâmplă dacă nu mai pot participa? Pot să anulez rezervarea?
Prețul este nerambursabil. Vă punem însă la dispoziție o asigurare STORNO în valoarea de 309 lei, care acoperă următoarele situații:
– Evenimente medicale (ex. boli/accidente care implică spitalizare, recomandare de repaus la domiciliu, efectuarea de investigații, programate în data sau pe durata desfășurării evenimentului).
– Evenimente familiale (ex. decesul asiguratului sau rudelor apropiate, nașterea unui copil sau nepot în ultimele 7 zile până la data evenimentului)
– Evenimente materiale (ex. daune materiale grave survenite cu max 48 de ore înainte de data evenimentului ca urmare a unui incendiu, spargeri/vandalism, inundații, fenomen meteo sau natural ce afectează reședința persoanei asigurate)
– Alte evenimente (ex. furtul documentelor fizice de participare la eveniment, greva transportului în comun, defectarea vehiculului în drum spre eveniment)
De asemenea, se poate opta pentru extinderea acoperirii și în cazul diagnosticării cu COVID-19 (SARS-CoV-2), în urma căreia trebuie să fiți spitalizat, izolat sau obligat sa stați în carantină pe durata evenimentului.
Această acoperire este valabilă numai în situațiile în care este menționată în mod expres în Polița de asigurare.

Există limită de vârstă pentru copii?
Tabăra este destinată părinților care au copii cu vârste cuprinse între 4 și 10 ani. Pentru buna desfășurare a activităților, copiii vor fi organizați pe două grupe de vârstă: 4-6 ani și 7-10 ani.

Care sunt condițiile de participare în contextul COVID-19?
Pentru siguranța tuturor participanților, vă rugăm ca la sosirea în tabără să prezentați unul din documentele următoare:
– adeverință de vaccinare anti-COVID
– dacă ați avut COVID și v-ați vindecat puteți prezenta un document care atestă un rezultat pozitiv al unui test PCR sau al unui test rapid antigen pentru COVID-19, efectuat cu maximum 180 de zile și minimum 15 zile înainte
– document care atestă un rezultat negativ al unui test PCR, efectuat cu maximum 72 de ore anterior sosirii sau al unui test rapid antigen pentru COVID-19, efectuat cu maximum 48 de ore anterior sosirii.
Aceste măsuri sunt valabile doar pentru părinți.

Dialoguri Interzise despre Moarte
2022-02-11 19:00 - 21:00 | Online
Adesea primim din partea copiilor noștri întrebări precum: Ce este moartea? Ce se întâmplă după ce mori? sau De ce mor oamenii și animalele?
Există oare un răspuns corect din partea noastră?
Vino la webinarul “Dialoguri interzise despre moarte”, dedicat acestui subiect tabu și află tot ce ai nevoie să știi de la psihoterapeutul Cristina Dinu Popa.
Speaker: Cristina Dinu-Popa
Cristina este un psihoterapeut cu o experiență de peste 13 ani, iar din 2015 este și consultant pentru inovație în educație. Ea a dezvoltat cursul online “Cum le vorbim copiilor despre sexualitate, corp și relații?” – o experiență de o săptămână dedicate părinților.
Lucrează din 2007 în consiliere și în psihoterapia experiențială a unificării, centrată pe adult, cuplu, copil și familie, îmbinând modalitățile clasice cu cele alternative, precum dans-terapie sau art-terapie.
Crede cu tărie că în plantarea de semințe verzi și hrănitoare în grădina interioară a copiilor, pentru ca ele să înflorească atunci când este timpul potrivit.
Pentru a descoperi mai multe despre Cristina Dinu-Popa puteși accesa pagina: https://cristinadinupopa.ro/

Sănătatea familiei în contextul actual al războiului din Ucraina
2022-03-03 18:00 - 19:30 | Online
Ce sunt războaiele?, Din ce motive încep acestea? sau Cine le poate opri? sunt doar câteva din întrebările la care ne gândim în ultimul timp, și este responsabilitatea noastră să le explicăm și copiilor. Cum facem asta?
Posibilitatea ca cei mici să se simtă speriați, neajutorați, neputincioși este foarte mare, iar anxietatea își poate face apariția în orice moment. Din acest motiv vom discuta cu psihologii noștri despre cum să le prezentăm ceea ce se întâmplă în zilele noastre și cum le oferim suportul emoțional necesar.

Dureri Abdominale. Alergii Versus Intoleranțe Alimentare
2022-05-27 17:00 - 19:00 | Online
Știi care este diferența dintre alergii și intoleranțe alimentare? Majoritatea părinților s-au confruntat cu una dintre ele pe parcursul creșterii celui mic.
Te invităm la webinarul Dureri Abdominale. Alergii Versus Intoleranțe Alimentare din 27 mai, începând cu orele 17.00, pentru a afla de la specialiști care sunt motivele pentru care copiii nu agreează anumite alimente și cum gestionăm aceste situații neplăcute.

Discuții interzise cu copiii - despre corp și relații
2022-06-09 18:00 - 20:00 | Online
Într-o lume în care copiii sunt expuși în permanență la imagini, limbaj sau comportamente sexuale, îți revine ție, ca părinte, obligația de a-l îndruma pentru a se înțelege mai bine pe el și societatea în care crește.
Ne face o deosebită plăcere să le avem alături de noi și pe dna. Prof. Dr. Doina Pleșca, președintele Societății Române de Pediatrie, dar și pe dna. Dr. Sandra Alexiu, doctor de familie și Președintele Asociației Medicilor din București. Împreună vom răspunde la toate întrebările pe care le aveți cu privire la acest subiect!
Va fi alături de noi și Cristina Dinu-Popa, psihoterapeut cu o experiență de peste 13 ani, iar din 2015 este și consultant pentru inovație în educație. Ea a dezvoltat cursul online “Cum le vorbim copiilor despre sexualitate, corp și relații?”

Tabăra de familie 2022
2022-08-21 - 2022-08-26 | Pensiunea Resort David, Rucăr, Romania
De ce să vii în tabără

Echipa noastră te ajută să te reconectezi cu copilul tău, să îl înțelegi mai bine, și să ai parte de acele momente de apropiere după care în mod cert cu toții tânjim.



Învață de la copilul tău ce înseamnă bucuria și să îl privești ca pe o minune



Descoperă prin joc valorile copilăriei și decuplează-te de la grijile de zi cu zi



Învață să te joci din nou cu copilul tău și să îmbini armonios rolul de părinte cu cel de educator



Află cum îi oferi copilului tău siguranța că este iubit indiferent ce face



Fă din creșterea copilului o bucurie șI un drum frumos indiferent de mediul exterior



Găsește liniștea de care ai nevoie pentru a-l putea asculta șI înțelege pe cel mic

Părinții care au participat anul trecut ne recomandă

Înscrie-te și tu!

„Am venit în această tabără să învățăm să ne conectăm mai bine, și se pare că am reușit. Au fost multe activități interesante și pentru copii, dar și pentru adulți, și o mulțime de momente emoționante. Ne-au plăcut activitățile, locul, mâncarea, și sperăm să mai venim dacă mai faceți.”
Irina

„Am trăit 6 zile în care am uitat de tehnologie, aglomerație, provocările de la muncă, și ne-am bucurat de oameni frumoși, care și-au pus sufletul pe tavă. Ne-am bucurat de zarva copiilor, care au sărit din ateliere în ateliere, cu un entuziasm nemaiîntâlnit, alimentat de gogoșile delicioase, dar totuși nemaiîntâlnit. A fost mult mai mult decât o tabără, a fost dezvoltare personală pentru noi și copiii noștri, dar mai ales pentru relația dintre noi.”
Igor

„Am râs, am învățat să zâmbesc din nou, am învățat că a fi vulnerabil și a recunoaște asta nu este o slăbiciune. Am învățat că trebuie să fiu eu însămi, cu bune și cu rele, iar asta am de gând să îmi învăț și copiii, pentru că sunt cu adevărat unici.”
Camelia

„În urma activităților cu părinții, mi-am asumat niște trăiri, mi-am înfruntat niște temeri, și am clarificat niște aspecte pe care le ignorasem. Am descoperit ce copil puternic și bun am, am descoperit că pot gestiona lucrurile și altfel, și am găsit noi căi de comunicare cu el și cu mine. Un proiect ce trebuie să meargă mai departe. Bucuria celor mici a fost ceva unic.”
Andreea

„Mă bucur mult că am avut privilegiul de a participa la prima ediție a acestei tabere. A fost o săptămână în care am întâlnit niște oameni minunați, specialiști care ne-au împărtășit din experiența și cunoștințele lor, părinți care au fost vulnerabili în fața noastră, și ne-au arătat că nu suntem singuri în “lupta” de a fi părinte, copii care ne-au arătat bucuria de a trăi și ne-au “cerut” să îi acceptăm așa cum sunt, să îi vedem cu adevărat și să îi ascultăm cu adevărat. Mulțumesc organizatorilor că au făcut posibilă această experiență, sper să o continuați și la anul, pentru că ați făcut o treabă EXCELENTĂ!”
Lorena

„Particip pentru prima dată la o tabără organizată pentru părinți și copii, iar acum după 4 zile sunt foarte încântată, liniștită, odihnită, cum nu speram să fiu, având experiența ultimelor concedii cu copilul. Programul taberei este organizat impecabil, iar meniul este genial ales, personalul pensiunii este grozav.”
Gabriela

Ce îți propunem noi?



Cazare de 4*



Meniu conceput de nutriționist



Activități interactive

Cazare de lux 4*
Petrece 6 zile de relaxare într-o locație de lux, cu o arhitectură deosebită, unde eleganța și rafinamentul fac parte din peisaj. Pensiunea Resort David din Rucăr este locul unde te relaxezi și te bucuri de aer proaspăt, profitând de natură și de confort în același timp.
Camerele sunt spațioase și luminoase, în timp ce curtea generoasă ne permite să petrecem mult timp în aer liber, bucurându-ne de activitățile propuse.

Meniu bazat pe preparate locale
Bucură-te de preparate gătite cu pricepere din ingrediente și produse naturale din zona tradițională Rucăr. Restaurantul este deservit de o bucătărie utilată profesional și de personal calificat. Meniul este adaptat pentru copii, astfel încât să păstreze gustul autentic al bucatelor de odinioară fără arome, zahăr în exces sau aditivi alimentari.

Activități interactive
Anul acesta tema sub care vom desfășura activitățile este „Copilul – parte din noi; Noi – parte din natură”. În acest context, atât copiii, cât și părinții se vor bucura de ateliere separate, dar și împreună.
Activități pentru părinți:

Ateliere de dezvoltare personală zilnice de câte 2 ore cu psihologul în care vom lucra individual și în echipă, astfel încât să coborâm barierele de comunicare și să ne conectăm profund cu copiii noștri;
Ateliere creative în care ne vom lăsa imaginația să ne poarte acolo unde ne dorim;
Întâlniri cu invitați speciali care îți vor răspunde la întrebările legate de motivație, școală și alte nelămuriri pe care le ai pe teme similare;
Seri relaxante petrecute împreună cu ceilalți părinți – degustare de vin, jocuri de societate, și alte activități ce te vor face să uiți de rutina de zi cu zi.

Activități pentru copii:

Ateliere de teatru unde vor explora până și cele mai ascunse locuri creative din imaginația lor;
Jocuri în aer liber unde vor învăța să socializeze cu alți copii;
Activități de dezvoltare personală, prin jocuri adresate gândirii concrete și intuitive.

Activități comune copii-părinți

Ateliere de conectare părinte-copil prin intermediul jocului;
Excursie montană pentru explorarea împrejurărilor;
Seri cu tematică petrecute împreună;
Foc de tabără;
Piesă de teatru pusă în scenă de copii, parada tricourilor și petreceri.

Descarcă programul taberei grupa de vârstă 4-7 ani

Descarcă programul taberei grupa de vârstă 8-12 ani

Îți vor fi alături în cele 7 zile

Radu Moldovan
Profesor la Școala Europeană”Prin spontaneitate suntem re-formați în noi înșine” ― Viola Spolin
Sunt profesor de teatru, actor păpușar, scriitor și regizor de teatru pentru copii.
Folosesc metoda Violei Spolin, care prin jocuri specifice eliberează puterea creatoare care există în fiecare dintre noi. Exercițiile care dezvoltă concentrarea, imaginația, observarea, intuiția, memoria și în cele din urmă creativitatea și improvizația sunt cărămizile cu care se construiesc scările ce îi vor duce pe scenă, dar îi vor pregăti și pentru marea scenă care este viața.
Abilitățile dezvoltate prin aceste jocuri au aplicabilitate și în viața, ele fiind gândite pentru a forma un om complet, care să trăiască în moment, să fie conștient, empatic și mereu în observare a lui și a ce îl înconjoară.

Ioana Tudor
Profesor la Școala Europeană”Copilăria este inimă tuturor vârstelor.”
Sunt profesor de desen si teatru de păpuși de 5 ani, iar de când am absolvit secția de scenografie a UNATC, majoritatea experiențelor profesionale au implicat copiii: proiecte europene dedicate copiilor din centre de plasament, organizare și coordonare evenimente pentru copii, realizarea scenografiei a mai multor spectacole de teatru de păpuși, participare in spectacole pentru copii.
Interacțiunea cu copii din medii diferite m-a incantat mereu datorită spontaneității lor, a modului unic și deosebit de a fi al fiecăruia în parte, a felului sincer și molipsitor în care își manifestă bucuria și entuziasmul de a face lucruri frumoase, și apoi de a se bucura de rezultatele și reușitele lor.

Ana Maria Moagă
Psiholog“Îndrăznește să te joci, îndrăznește să fii tu!”
Lucrez de peste 16 ani cu problematici privind copilul, adultul, familia, cuplul și grupul.
Am o formare în psihoterapia centrată pe persoană, lucrând ca psihoterapeut la SCPP Moagă și Asociații Psiho-Lifestyle Rogers I Ana, fiind fondatoarea programului experimental de dezvoltare personală și alfabetizare emoțională “Călătorie în lumea Emoțiilor”.
Eu și Tu construim o Relație. O construim prin joc și joacă, punând fiecare ceva din el, devenind o a treia Persoană. Aceasta nu este nici Eu, nici Tu – suntem Noi, Împreună.
Așa se întâmplă și în cazul familiei: Părintele și Copilul construiesc o Relație, fiecare aducând, unul din Lumea Adulților, celălalt din Lumea Copiilor, vești, povești, jocuri și mai ales nevoi.

Amelia Roman
Învățătoare la Școala Iancului
„Adevărul nu-l vedem decât cu sufletul. Esențialul scăpă privirii.”
Acestea sunt cuvintele micului prinț.
În sufletul meu stau bucuria, candoarea, inteligența și spontaneitatea a 5 generații de copii.
Eu….timișoreancă get-beget, mamă recunoscătoare, învățătoare mândră de 20 de ani, absolventă a Facultății de Jurnalism, fascinată de natură, cărți și, bineînțeles, de copii.
Gândirea copiilor concretă și intuitivă are nevoie de metode antrenante, de învățare prin joc și practică. Tot căutând rețeta perfectă am găsit metode potrivite în sistemele alternative: Waldorf, Montessori, Steb by step și Freinet. Împletirea lor face învățarea ușoară, dă un sens și o continuitate conținuturilor.
4 ani am lucrat pe terapii cu copiii nevăzători, în limbajul Braille, învățând de la ei că esențialul scapă privirii. Acesta este ADEVĂRUL.

Monica Sora
Mamă, profesor, antreprenor
„Fiecare copil pe care-l instruim este un om pe care-l câștigăm.” – Victor Hugo
Eu cred că instruirea nu trebuie privită simplist, doar ca bagaj de informații transmise.
Trebuie să pornim de la a învăța copilul să se descopere, să înțeleagă ce își dorește, ce îl face fericit, apoi să-i fim sprijin în a-l ajuta să dobândească toate cunoștințele academice și să își dezvolte competentele și abilitățile necesare pentru a ajunge la fericirea lui.
Acesta este rolul nostru de părinți și educatori. Iar ca părinți, mai avem un lucru de făcut, primul dintre toate: să înțelegem, să admitem cu tot sufletul nostru că vorbim de fericirea lui, a copilului, care are o formă diferită de cum arată fericirea noastră, dar are darul minunat de a o întregi pe aceasta din urmă.

Lavinia Stan
Coach
„Să facem din creșterea copiilor o bucurie!”
Am 46 de ani și sunt mama a 6 copii. De profesie coach, am abordat acest mod de lucru cu oamenii în companii dar și cu antreprenori.
Am creat cu soțul meu BLP, un program de grup coaching în care participanții capătă noi perspective despre ei înșiși și despre viața lor.
Am extins coachingul și către părinți, oferind suport tuturor celor care mi-au cerut ajutorul. Am lucrat cu mame, cu tați, cu adolescenți, am ținut ore de dezvoltare personală la clasa a VIII-a.
Experiența aceasta a condus la realizarea în cadrul emisiunii Școala din familie de la Trinitas a unei intervenții dedicate adolescenților și familiei în general, cu peste 30 de ediții. Din ceea ce lucrez, găsiți pe Facebook pagina Lavinia Stan.

Alexandra Filip
Responsabil de bunul mers al lucrurilor
„Investiția în călătorii este o investiție în tine.”
Sunt agent de turism și coordonator de proiect în cadrul evenimentelor pentru părinți organizate de Societatea Părinților Informați.
Sunt o persoană calmă și ambițioasă, care mereu încearcă să-și depășească limitele. Încerc mereu să găsesc cele mai bune soluții în momentul în care apar probleme și să fac în așa fel încât oamenii să fie multumiți și fericiți de alegerile făcute.
Îmi place să călătoresc, să văd locuri noi și să împărtășesc experiențele mele cu cei din jur.
În tabără te voi însoți de la semnarea contractului până când ne vom lua la revedere.

Tatiana Preduca
Responsabil de bunul mers al lucrurilor„Sunt două lucruri esențiale care te vor face înțelept – cărțile pe care le citești și oamenii pe care-i întâlnești.“ – J. Canfield
Sunt agent de turism și coordonator al proiectelor organizate de Societatea Părinților Informați, și sunt aici pentru a îți oferi informațiile și suportul necesar.
Despre mine îți pot spune că sunt pasionată de citit și călătorit, oriunde călătoresc am și o carte cu mine. Sunt genul de persoană căreia îi plac provocările pe care le oferă viața, care încearcă să își găsească propriul echilibru.
Îmi place să scriu, mă relaxează și mă eliberează de toate tensiunile acumulate. Îmi plac frazele și cuvintele simple, dar cu impact mare. Ador plimbările lungi, nopțile de mai și luna plină.

Vino alături de noi și trăiește experiențe de neuitat!

Pachet educațional

Ce este inclus

NActivități în aer liber

NWorkshopuri și ateliere pentru părinți

NActivități comune părinți-copii

NExcursie montană

Ce nu este inclus

MPrețurile nu includ transportul în tabără și în excursia montană

Pensiune completă

Ce este inclus

N5 nopți de cazare în cameră dublă

NPensiune completă

NMeniu preparat din produse locale

NParcare gratuită la pensiune

Ce nu este inclus

MPrețurile nu includ transportul în tabără și în excursia montană

1 adult + 1 copil

Pachet educațional – 440€
Cazare cu pensiune completă – 760€

Total 1200€

2 adulți + 1 copil

Pachet educațional – 550€
Cazare cu pensiune completă – 980€

Total 1530€

2 adulți + 2 copii

Pachet educațional – 660€
Cazare cu pensiune completă – 1140€

Total 1800€

Rezervă-ți locul acum!

Inscrierile s-au incheiat

Parteneri Media

Întrebări frecvente

Cum îmi rezerv locul în tabără?
Solicitarea se face completând formularul de înscriere de pe site sau sunând la telefon 0742.355.773. Locul va fi rezervat însă doar după achitarea unui avans de 20% din valoarea pachetului solicitat.

Cum și unde plătesc?
Există mai multe modalități de plată:
– prin transfer bancar
– cash în sediul agenției Ella Travel din str. Constantin Noica, nr.134, Sector 6, București
– cu tichete de vacanță online sau în sediul agenției Ella Travel

Pot plăti în rate?
Desigur, prima tranșă va fi de 20% din prețul total în primele 3 zile după emiterea facturii, a doua de 40% până în data de 15 mai, iar diferența până în 15 iulie.

Se poate emite factură și pe persoană juridică?
Procedura standard este de a emite facturile fiscale pe persoană fizică. La cerere, se pot emite facturi și pe persoană juridică.

Ce se întâmplă dacă nu mai pot participa?
Dacă veți anula rezervarea până în data de 15 mai, vom scoate locul dumneavoastră la vânzare, iar dacă se completează, veți primi banii înapoi integral.

Există limită de vârstă pentru copii?
Tabăra este destinată părinților care au copii cu vârste cuprinse între 4 și 12 ani. Pentru buna desfășurare a activităților, copiii vor fi organizați pe două grupe de vârstă: 4-7 ani și 8-12 ani.
Frații mai mari, peste 12 ani, vor fi implicați într-un program de mentorat alături de echipa de profesori și psihologi.

Care sunt condițiile de participare în contextul COVID-19?
Vor fi respectate toate măsurile de protecție prevăzute de lege la momentul desfășurării taberei.

CUM SĂ-MI PROTEJEZ COPILUL DE INFECȚII RESPIRATORII?
2022-11-09 18:00 - 21:00 | Online
Pentru părinții care vor să întâmpine sezonul virozelor pregătiți și informați

Află de la medici renumiți cum poți să previi efectele negative ale virozelor respiratorii, cum ajuți copilul să le depășească și ce poți face pentru a întări sistemul imunitar al copilului.
Mă înscriu GRATUIT
Odată cu venirea toamnei, numărul virozelor respiratorii în rândul copiilor crește alarmant. Scăderea temperaturilor, normală pentru această perioadă, dar și începerea școlilor și grădinițelor favorizează răspândirea virozelor.
Dincolo de disconfortul creat copilului, chiar și de o viroză ușoară, precum și de stresul cauzat părinților, virozele respiratorii sunt, din păcate, una dintre principalele cauze de mortalitate, la copii, dar și la adulți.
Virozele respiratorii sunt o povară pentru copil, pentru părinți dar și pentru sistemul de sănătate.

Costul nevăzut al virozelor respiratorii

Vizite la medic și uneori
chiar spitalizări inutile
Investigații și
tratamente inutile
Absenteism
(atât al copilului, cât și am părintelui)

Un părinte informat este cel mai bun ajutor pentru copil la debutul unei viroze respiratorii. Cunoșterea informațiilor de bază despre viroze, despre sistemul imunitar imatur al copilului, precum și de modul de tratament al primelor simptome, poate face o mare diferență în evoluția bolii dar și în răspândirea virozelor în colectivitate.
Sunt situații în care este necesar să mergi la medic (vârsta foarte mică a copilului, istoric medical ce pune copilul în risc), însă în majoritatea cazurilor, copiii cu o dezvoltare normală trec cu bine peste aceste episoade. Ba chiar sunt un ajutor de nădejde în dezvoltarea sistemului imunitar.
Vrei să descoperi cum să previi efectele negative ale virozelor, care este diferența, dar și legătura între infecțiile virale și bacteriene, dar și cele mai importante lucruri pe care le poți face pentru a ajuta sistemul imunitar al copilului să lupte cu virozele?
Vrei să afli care sunt obiceiurile sănătoase, pe care le poți implementa chiar acum în rutina voastră de familie, pentru o sănătate mai bună a copilului dar și a ta?
Atunci te așteptăm la webinar
Vrem sau nu vrem, sezonul virozelor își face simțită prezența, an de an. Vino să afli ce poți face pentru a preveni infecțiile respiratorii, de la invitații noștri, medici renumiți și foarte apreciați.

Afecțiuni respiratorii de sezon: gripa, infecțiile cu virus sincițial respirator
2023-02-14 18:00 - 20:00
Acces Webinar
Societatea Părinților Informați organizează în data de 14 februarie 2023, de la ora 18:00, webinarul Afecțiuni respiratorii de sezon: gripa, infecțiile cu virus sincițial respirator, cu sprijinul Conf. Dr. Gheorghiță Jugulete, medic primar boli infecțioase și Dr. Crenguța Momîrlă, medic specialist pediatru și gastroenterolog pediatru.
Moderator: Simona Dragomir.
În cadrul acestui eveniment, ne dorim să discutăm despre gripă, infecțiile cu virus respirator sincițial, virusul SARS COV2, dar și despre alte viroze pe care le întâlnim în această perioadă.
Care sunt cauzele acestor infecții virale respiratorii?
De ce atât de mulți copii bolnavi acum? Ce s-a schimbat?
Cum le diferențiem?
Care sunt simptomele și cum le tratăm?
Aerosolii ne ajută?
Se pot complica? Cum prevenim aceste infecții?
Mai este benefică vaccinarea antigripală? Cum le consolidăm imunitatea?
Aceste întrebări, dar și multe altele, își vor găsi răspunsul în cadrul discuției online.
Vă așteptăm!
Acces Webinar

Infectia cu HPV (Papilomavirus) la copii: TOT CE TREBUIE SA STII!
2023-03-15 18:00 - 20:00

Dialoguri Interzise despre Moarte - Editia a II-a
2023-04-04 18:00 - 20:00 | Online
Adesea primim din partea copiilor noștri întrebări precum: Ce este moartea? Ce se întâmplă după ce mori? sau De ce mor oamenii și animalele?
Există oare un răspuns corect din partea noastră?
Vino la webinarul “Dialoguri interzise despre moarte”, dedicat acestui subiect tabu și află tot ce ai nevoie să știi de la psihoterapeutul Cristina Dinu Popa.
Speaker: Cristina Dinu-Popa
Cristina este un psihoterapeut cu o experiență de peste 14 ani, iar din 2015 este și consultant pentru inovație în educație. Ea a dezvoltat cursul online “Cum le vorbim copiilor despre sexualitate, corp și relații?” – o experiență de o săptămână dedicate părinților.
Lucrează din 2007 în consiliere și în psihoterapia experiențială a unificării, centrată pe adult, cuplu, copil și familie, îmbinând modalitățile clasice cu cele alternative, precum dans-terapie sau art-terapie.
Crede cu tărie că în plantarea de semințe verzi și hrănitoare în grădina interioară a copiilor, pentru ca ele să înflorească atunci când este timpul potrivit.
Pentru a descoperi mai multe despre Cristina Dinu-Popa puteși accesa pagina: https://cristinadinupopa.ro/

Afectiuni digestive la copii
2023-05-10 18:00 - 20:00
–

Educație pentru sănătatea copilului - O aventură în familie!
2023-10-21 10:00 - 17:00 | Teatrul National de Opera si Musical “Ion Dacian”, Bulevardul Octavian Goga 1, București, 030167, Romania
Pentru părinții preocupați de sănătatea fizică și mentală a copiilor lor

Află informații sigure despre 3 subiecte de mare interes pentru părinți, direct de la specialiști
Viața de părinte este frumoasă, dar nu este deloc ușoară.
Grija pentru copiii noștri este una constantă, dorința noastră cea mai mare fiind să îi știm bine.
Încă de la naștere, sănătatea copilului devine un aspect primordial și ne dorim să-l ținem cât mai departe de diverse afecțiuni.
În același timp, uneori poate deveni greu să faci față provocărilor ce vin împreună cu această calitate de părinte și să menții echilibrul în viața de familie.
„Pe măsură ce cresc, copiii pot uita ceea ce le-ai spus, dar nu vor uita felul în care i-ai făcut să se simtă.”
Kevin Heath
Nu există părinți perfecți, dar pot exista părinți informați corect.
Singura cale pentru a încerca să fii cât mai bun în acest rol este să te expui la informații sigure și să înveți cât mai multe despre această artă de a fi părinte.
În cadrul evenimentului nostru vei afla lucruri esențiale care să te ghideze în această călătorie a vieții de părinte.

De ce să vii la eveniment?

Vei afla informații esențiale relatate de specialiști în domeniul sănătății și educației
Vei putea participa la discuții și pune întrebări
Poți participa alături de copilul tău
Multe dintre lucrurile care te frământă ca și părinte își vor găsi răspunsul
Ai ocazia să interacționezi cu alți părinți care trec prin provocări similare cu ale tale
Contribui la o cauză nobilă, fondurile stranse din bilete, vor fi folosite pentru finanțarea activităților de informare medicală și educație pentru mamele din zonele rurale defavorizate, în vederea reducerii mortalității infantile și promovarea sănătății mamelor și gravidelor vulnerabile.

Ești pregătit să treci la nivelul următor în evoluția ta ca și părinte?
